28 dana kasnije
28 dana kasnije () je britanski naučnofantastični horor film snimljen 2002. u režiji Denija Bojla. Predstavljao je jedan od prvih koji će koristiti tokom kasnijih godina izuzetno popularan motiv zombi apokalipse, a kome su Bojl i njegov ko-scenarist Aleks Garland dali originalne detalje, bilo da je reč o inficiranima, bilo perspektivi protagonista koji novi svet upoznaje nakon što se probudio iz kome. Bojl je film snimio sa relativno niskim budžetom i uz tada još uglavnom nepoznate glumce, ali je uprkos toga postigao izuzetan komercijalni uspeh. Godine 2007. je snimljen nastavak pod naslovom 28 sedmica kasnije.

Radnja 

Film počinje iznenadnim upadom aktivista pokreta za zaštitu životinja u istraživački centar pun zaraženih majmuna. Tom prilikom oslobađa se smrtonosni virus, koji inficirane dovodi u stanje ubilačkog besa. U roku od 28 dana, cela populacija planete je desetkovana, a malobrojni preživeli pokušavaju da spasu budućnost, što nije jednostavan zadatak jer virus nije jedina pretnja....

Uloge 
 Cillian Murphy .. Jim
 Naomie Harris .. Selena
 Brendan Gleeson .. Frank
 Christopher Eccleston .. Major Henry West
 Megan Burns .. Hannah
 Noah Huntley .. Mark
 Stuart McQuarrie .. Narednik Farrell
 Ricci Harnett .. Kaplar Mitchell
 Leo Bill .. Redov Jones
 Luke Mably .. Redov Clifton
 Junior Laniyan .. Redov Bell
 Ray Panthaki .. Redov Bedford
 Sanjay Rambaruth .. Redov Davis
 Marvin Campbell .. Redov Mailer
 David Schneider .. Naučnik

Kritike 
Film je doživeo velik uspeh u Engleskoj gde se nekoliko nedelja nalazio na listi najkomercijalnijih filmova. Ukupna zarada od filma iznosila je 82.719.885 dolara. I kritika je dobro primila film. Kritičari ističu režiju Denija Bojla, „mudro korišćenje kamere koja stvara tenziju“, „originalnu montažu zvuka“, dobro odabranu muziku i dobru glumu koja omogućava identifikaciju sa likovima.

O filmu 
Nakon završetka filma, režiser Deni Bojl izjavio je da je uživao u snimanju filma iako je bilo vrlo teško dočarati scene opustošenog Londona. Bojl je nadalje istakao da je najviše uživao u snimanju scena ljudskog besa.

Izvori

Vanjske veze 

 
 
 
 28 Days Later at Facebook
 
 
 Naomi Harris Interview
 Filming Locations Guide

Britanski filmovi
SF-filmovi
Horor filmovi
Post-apokaliptični filmovi
Authority control 2